# El piano

El piano (títol original en anglès: The Piano) és un drama romàntic i eròtic ambientat a mitjans del segle XIX, escrit i dirigit per Jane Campion l'any 1993. La pel·lícula l'interpreten Holly Hunter, Harvey Keitel i Sam Neill, i va suposar el debut cinematogràfic d'Anna Paquin, i la banda sonora és de Michael Nyman. Es fa filmar a Nova Zelanda i va rebre múltiples premis, d'entre els quals 3 Oscars i 3 BAFTAs. Aquesta pel·lícula va ser doblada al català.
El film relata la vida d'Ada, una dona escocesa que es va quedar muda de petita i que es comunica per mitjà del seu piano i la seva filla Flora, i que ara ha d'anar a Nova Zelanda per a conèixer el seu futur marit.

## Argument

Ada McGrath (Holly Hunter) és una dona escocesa que arriba amb la seva filla Flora (Anna Paquin) a Nova Zelanda el 1851. S'ha mort el seu marit, i el seu pare la ven en matrimoni a un pròsper granjer, Alistair Stewart (Sam Neill). Arriben en vaixell, juntament amb les seves pertinences i el piano amb què ha substituït la seva veu l'Ada, muda des dels sis anys; també es comunica a través de la seva filla, qui li fa de traductora del llenguatge de signes que ambdues utilitzen.
El nou marit obliga l'Ada a deixar el piano a la platja, on queda abandonat durant molt de temps a la mercè de la calor, la humitat i la salinitat del mar. George Baines (Harvey Keitel), un colon amb tatuatges maoris veí d'Alistair, el compra, i demana a l'Ada que li ensenyi a tocar l'instrument; li proposa un curiós tracte per tal de recuperar-lo: ell li deixa tocar el piano i ella es deixa tocar per George.
Frustrada artísticament però també sexualment, Ada sent també una creixent atracció pel seu veí; aquesta relació que neix entre els dos es transforma en un llaç emocional i sexual complex, fruit d'una passió innocent.

## Repartiment

| Intèrpret | Personatge | Veu en català |
| Holly Hunter | Ada McGrath | Ana Pallejà |
| Harvey Keitel | George Baines | Pere Molina |
| Sam Neill | Alisdair Stewart | Joan Carles Gustems |
| Anna Paquin | Flora McGrath | Carla Torres |
| Kerry Walker | Tia Morag | Montse Miralles |
| Geneviève Lemon | Nessie | Sílvia Llorente |
| Tungia Baker | Hira | desconegut |
| Ian Mune | Reverend | Eduard Elias |

## Premis i nominacions

D'entre tots els que va rebre, els principals són:

### Premis

* Oscar a la millor actriu per a Holly Hunter
* Oscar a la millor actriu secundària per a Anna Paquin
* Oscar al millor guió original per a Jane Campion
* Palma d'Or al Festival de Canes per a Jane Campion
* Globus d'Or a la millor actriu dramàtica per a Holly Hunter
* Premi a la millor actriu al Festival de Canes per a Holly Hunter
* Premi César a la millor pel·lícula estrangera per a Jane Campion
* BAFTA a la millor actriu per a Holly Hunter
* BAFTA al millor vestuari per a Janet Patterson
* BAFTA al millor disseny de producció per a Andrew McAlpine
* Independent Spirit Award a la millor pel·lícula estrangera per a Jane Campion

### Nominacions

* Oscar a la millor pel·lícula per a Jane Campion
* Oscar al millor director per a Jane Campion
* Oscar a la millor fotografia per a Stuart Dryburgh
* Oscar al millor muntatge per a Veronika Jenet
* Oscar al millor vestuari per a Janet Patterson
* Globus d'Or a la millor pel·lícula dramàtica per a Jane Campion
* Globus d'Or al millor director per a Jane Campion
* Globus d'Or a la millor actriu secundària per a Anna Paquin
* Globus d'Or al millor guió per a Jane Campion
* Globus d'Or a la millor banda sonora original per a Michael Nyman
* BAFTA a la millor pel·lícula per a Jan Chapman i Jane Campion
* BAFTA a la millor fotografia per a Stuart Dryburgh
* BAFTA al millor muntatge per a Veronika Jenet
* BAFTA a la millor música per a Michael Nyman
* BAFTA al millor guió original per a Jane Campion
* BAFTA al millor so per a Lee Smith, Tony Johnson i Gethin Creagh
* Premi David Lean (atorgat per BAFTA) a la millor direcció per a Jane Campion

## Banda sonora

La música original va ser composta per Michael Nyman, que dirigeix l'Orquestra Filharmònica de Múnic. Malgrat que en la pel·lícula els temes són interpretats per Holly Hunter, a l'àlbum ho són de la mà del mateix Nyman.
La banda sonora va ser nominada al Globus d'Or a la millor banda sonora original i al BAFTA a la millor música.
Atès que la protagonista és muda, el so del piano, a través del qual es comunica, representa la seva pròpia veu.
Temes
* To The Edge Of The Earth 4:06
* Big My Secret 2:51
* A Wild And Distant Shore 5:50
* The Heart Asks Pleasure First 1:33
* Here To There 1:02
* The Promise 4:14
* A Bed Of Ferns 0:46
* The Fling 1:28
* The Scent Of Love 4:16
* Deep Into The Forest 2:58
* The Mood That Passes Through You 1:13
* Lost And Found 2:24
* The Embrace 2:36
* Little Impulse 2:11
* The Sacrifice 2:46
* I Clipped Your Wing 4:34
* The Wounded 2:26
* All Imperfect Things 4:03
* Dreams Of A Journey 5:30
* The Heart Asks Pleasure First/The Promise (Edit) 3:11

## Referències

* 1 2 «El piano». Ésadir.cat. [Consulta: 6 setembre 2022].
* ↑ Inici de la carrera professional d'Anna Paquin (anglès)
* ↑ Localitzacions de la pel·lícula, a IMDb (anglès)
* 1 2 Premis i nominacions que va rebre la pel·lícula, a IMDb (anglès)
* 1 2 Holly Hunter i el piano (castellà)
* ↑ «The Piano». The New York Times.
* ↑ «El piano». ElDoblatge.com. [Consulta: 6 setembre 2022].
* ↑ «Banda sonora de la pel·lícula, a Culturalia». Arxivat de l'original el 2006-05-28. [Consulta: 21 desembre 2009].

## Enllaços externs

* El piano a Fotogramas (castellà)
* El piano a DeCine21 (castellà)
* El piano a Biografías (castellà)
* Anàlisi de la pel·lícula a CinemaClassics